ΑΠΟΣΠΑΣΜΑ

Από το πρακτικό της αριθμ. 1ης Συνεδρίασης Έτους 2019

της Επιτροπής Ποιότητας Ζωής Δήμου Λεβαδέων

Αριθμός απόφασης : **3**

Περίληψη

**Γνωμοδότηση επί της μετεγκατάστασης και επέκτασης της εταιρείας «ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.».**

## Στη Λιβαδειά σήμερα την 4η Φεβρουαρίου 2018, ημέρα Δευτέρα και ώρα 13.00, στο ΔΗΜΟΤΙΚΟ ΚΑΤΑΣΤΗΜΑ συνεδρίασε η Επιτροπή Ποιότητας Ζωής Δήμου Λεβαδέων κατόπιν της 2283/31-01-2019 έγγραφης πρόσκλησης της Προέδρου και Δημάρχου Λεβαδέων.

## Αφού διαπιστώθηκε ότι υπάρχει η νόμιμη απαρτία, επειδή σε σύνολο 9 μελών ήταν παρόντες 5, και συγκεκριμένα:

**ΠΑΡΟΝΤΕΣ**   **ΑΠΟΝΤΕΣ (αν και προσκλήθηκαν νόμιμα)**

|  |  |
| --- | --- |
| 1. Καράτζαλης Δημήτριος 2. Καρβούνης Σωτήριος 3. Ντελίκος Κωνσταντίνος 4. Τζουβάρας Νικόλαος 5. Τόλιας Δημήτριος | 1. Πούλου Γιώτα (Δήμαρχος)  2. Σωτηρόπουλος Κωνσταντίνος  3. Αρκουμάνης Πέτρος  4. Σκλάβος Γεώργιος |

Απούσης της Προέδρου και του Αντιπροέδρου της Επιτροπής, ο Προεδρεύων Δημοτικός Σύμβουλος κ.Καράτζαλης Δημήτριος, εισηγούμενος το 3ο θέμα της ημερήσιας διάταξης, έθεσε υπόψη των μελών της Επιτροπής Ποιότητας Ζωής του Δήμου την υπ΄αριθμ. **1/2019 ομόφωνη απόφαση της Δ.Κ. Κυριακίου,** κατόπιν εισηγήσεως της Δ/νσης Περιβάλλοντος, Καθαριότητας & Πρασίνου του Δήμου Λεβαδέων σύμφωνα με την οποία εισηγείται στην Επιτροπή Ποιότητας Ζωής την μετεγκατάσταση και επέκταση της εταιρείας «**ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.».**

Ακολούθησε διαλογική συζήτηση.

Κατόπιν ο Προεδρεύων Δημοτικός Σύμβουλος κάλεσε τα μέλη της Επιτροπής να αποφασίσουν σχετικά.

Η Επιτροπή Ποιότητας Ζωής αφού άκουσε την ανωτέρω εισήγηση η οποία είχε διανεμηθεί σε κάθε μέλος, κατόπιν διαλογικής συζήτησης, έλαβε υπόψη του τις διατάξεις του άρθρου 73 του Ν. 3852/2010 περί αρμοδιοτήτων της Επιτροπής Ποιότητας Ζωής, την αριθμ. 1/2019 απόφαση της Δ.Κ. Κυριακίου και τις προαναφερόμενες διατάξεις.

**ΓΝΩΜΟΔΟΤΕΙ ΟΜΟΦΩΝΑ**

Εισηγείται στο Δημοτικό Συμβούλιο υπέρ της μετεγκατάστασης και της επέκτασης της εταιρείας «**ΓΑΛΑΞΙΔΙ ΘΑΛΑΣΣΙΕΣ ΚΑΛΛΙΕΡΓΕΙΕΣ Α.Ε.»,** με αύξηση δυναμικότητας της πλωτής μονάδας εκτροφής Θαλάσσιων Μεσογειακών Ιχθύων και παράλληλο εκσυγχρονισμό των πλωτών εγκαταστάσεων σε θέση νοτιότερα της υφιστάμενης θέσης «Λιμανάκι» της Δ.Κ. Κυριακίου του Δήμου Λεβαδέων.

Η παρούσα απόφαση πήρε αριθμό 3/2019

Ο Προεδρεύων Δημοτικός Σύμβουλος

Καράτζαλης Δημήτριος

Τα Μέλη ΠΙΣΤΟ ΑΠΟΣΠΑΣΜΑ

1.Καρβούνης Σωτήριος ΛΙΒΑΔΕΙΑ 11/02/2019

2.Τζουβάρας Νικόλαος

3.Ντελίκος Κωνσταντίνος

4.Τόλιας Δημήτριος Η ΠΡΟΕΔΡΟΣ

ΠΟΥΛΟΥ ΓΙΩΤΑ

ΔΗΜΑΡΧΟΣ ΛΕΒΑΔΕΩΝ